Onderneming in die Kollig: The Jube - Wêreldwyd
deur Wêreldwyd | Sep 12, 2019 | Blog
Wêreldwyd se unieke Wêreldgids is so trots Suid-Afrikaans soos melktert en pannekoek by 'n kerkbasaar. Hier bring ons Suid-Afrikaanse ondernemings in die buiteland saam onder een dak om dit vir ekspats maklik te maak om al hul gunstelingprodukte en -dienste te kry, ongeag waar hulle is. Daar is Suid-Afrikaanse winkels, slaghuise wat spesialiseer in biltong en boerewors, Suid-Afrikaanse dokters, prokureurs en rekenmeesters, Afrikaanse kerkdienste en nog baie meer. Elke week kies Wêreldwyd een van die ondernemings op die gids om in die Kollig te verskyn. Hierdie week val die kollig op The Jube in Woolacombe.
The Jube is in die hartjie van die wonderlike dorpie Woolacombe, Noord-Devon geleë. Die kroeg is waarlik 'n versteekte juweel. Dit is die ideale plek om aan heerlike kos uit die omgewing te smul en 'n ongelooflike verskeidenheid wyne, spiritualieë en boetiekbiere in 'n pragtige omgewing te geniet.
Kom kuier op 'n Sondagmiddag en geniet 'n drankie in die warm, ontspanne atmosfeer.
In die somermaande is ons elke dag heeldag oop. Kom geniet 'n rustige koppie koffie of 'n bier en 'n gastronomiese burger uit die kombuis. Wat ook al die geleentheid, ons sien uit daarna om jou te verwelkom.